19/05/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación do convenio urbanístico de execución do planeamento entre o Concello da Coruña e a propietaria de r/ Lugar Entrecasas 14, para a ampliación da vía Aguillón (620/2021/113)

A Xunta de Goberno Local, o 16 de febreiro de 2022, acordou: “Primeiro. –Aprobar o Convenio urbanístico de execución do planeamento, asinado o 17 de novembro de 2021, para a obtención dunha superficie de doce metros con sesenta e catro decímetros cadrados (12,64 m 2 ) destinada a viario local, na rúa Entrecascas 14- rúa Aguillón, que se segrega da parcela con referencia catastral 6220605NJ4062S0001KZ. Segundo. –Notificar este acordo aos propietarios da citada parcela catastral para que, no prazo dos quince días seguintes á súa notificación, comparezan nas dependencias municipais para a sinatura da ratificación do Convenio de 17 de novembro de 2021 e a súa formalización en documento administrativo. Terceiro. –Aceptar a cesión gratuíta da superficie de 12,64 m 2, que se segrega da parcela con referencia catastral 6220605NJ4062S0001KZ e darlle traslado ao Departamento municipal de Patrimonio Urbanístico para que a incorpore ao Inventario Municipal de Bens Inmobles. Cuarto. –Publicar o convenio e o acordo de aprobación no Diario Oficial de Galicia e incorporalo ao Rexistro de convenios. Quinto. –Solicitar ao Rexistro da Propiedade a inscrición da superficie obxecto de cesión, destinada a viario local.” Procédese á publicación do texto íntegro do Convenio traducido ao galego: CONVENIO URBANÍSTICO DE EXECUCIÓN DE PLANEAMENTO ENTRE O CONCELLO DA CORUÑA E A PROPIETARIA DE C/LUGAR ENTRECASAS 14, PARA A AMPLIACIÓN DA VÍA (RATIFICADO POR ACORDO DA XUNTA DE GOBERNO LOCAL DE 16.02.2022) Na Coruña, a 3 de marzo de 2022. REUNIDOS Por parte do Concello da Coruña Don Juan Manuel Díaz Villoslada, concelleiro de Urbanismo, Vivenda; Infraestruturas e Mobilidade, en virtude da delegación xenérica efectuada pola Alcaldía-Presidencia, do 26 de xuño de 2019 (BOP 124 de 3 xullo de 2019), dona María Hernández García, directora da Área de Urbanismo, don Carlos Pérez González, xefe de Servizo de Planeamento e Xestión do Solo, e dona M.ª Luz González Varela, xefa de Departamento de Xestión do Solo. E por parte da propiedade Dona Maria Carmen Concepcion Valpuesta Grogan, con DNI 32.***.7*8-Q, don Fermin Manuel Isidoro Jesus Seghers Amri, con DNI 3*.8**.*27V e don Pedro Matias Cecchini Rumeu, con DNI 32.7**.8**-Z, actuando en nome propio As partes, na condición na que interveñen, recoñécense capacidade necesaria e representación suficiente para formalizar o presente convenio urbanístico a cuxo fin, EXPOÑEN PRIMEIRO.–O Concello da Coruña vai realizar unha obra destinada a ampliación das beirarrúas, no lugar de Entrecasas-Aguillón e é preciso obter a propiedade do solo das parcelas afectadas. As parcelas afectadas pola obra de urbanización están clasificadas como solo urbano consolidado y cualificado como sistema local viario. A superficie obxecto do convenio está fóra da aliñación oficial, é a comprendida entre a aliñación oficial do plan xeral, e a parte da parcela catastral que excede da mesma, destinada a viario local. SEGUNDO.–A dispoñibilidade efectiva e a cesión da titularidade da superficie dos solos afectados é necesaria e prioritaria para a execución da obra pública polo Concello. Tras conversacións coa propiedade, chegouse a un acordo amigable que evita o procedemento expropiatorio, conciliando o interese xeral cos intereses da propiedade. TERCEIRO.–TITULARIDADE DA SUPERFICIE QUE SE CEDE. Don Maria Carmen Concepcion Valpuesta Grogan, don Fermin Manuel Isidoro Jesus Seghers Amri e don Pedro Matias Cecchini Rumeu son titulares rexistrais da seguinte parcela: Descrición Casa, sinalada co número 14 da rúa “Entrecasas”, enclavada sobre terreo procedente da finca denominada “Entre Casas”, composta de planta baixa soamente que se destinará a vivenda. Ocupa a superficie cuberta de sesenta e nove metros sesenta decímetros cadrados, e a rodea polo Norte, Sur e Oeste, terreo destinado a horta e xardín de trescentos setenta e catro metros corenta decímetros cadrados. Forma todo unha soa finca, que linda: Norte ou fronte, nunha lonxitude de oito metros corenta centímetros, con camiño público; Este ou esquerda entrando, co solar número tres de Don José Iglesias Fernández; Sur ou costas, nunha lonxitude de catorce metros corenta centímetros, con terreo de don Thomas Edward Sule Darnes; e Oeste, ou dereita co solar número cinco de Don Mircea Alexandru Marghad Ponlla. Referencia catastral: 6220605NJ4062S0001KZ Titular catastral: dona Maria Carmen Concepcion Valpuesta Grogan e herdeiros de don Milton Rene Ramon Emilio Barasoain Arevalos. Referencia rexistral: finca 15567, Libro 202, folio 232 do Rexistro da Propiedade nº 2 da Coruña Titulares rexistrais: D. Milton Rene Ramon Emilio Barasoain Arevalos e Dona Maria Carmen Concepcion Valpuesta Grogan (faise constar que segundo escritura pública de aceptación e adxudicación parcial de herdanza, outorgada pola Notario Dona Claudia Pino Bellafkih Jariego o día vinte de setembro de dos mil vinte e un, con número novecentos corenta e sete, a cal forma parte da documentación que obra neste expediente, los titulares do solo obxecto de cesión son Dona Maria Carmen Concepcion Valpuesta Grogan, Don Alex Santiago Benaouija De Gil e Don Pedro Matias Cecchini Rumeu, por falecemento de un dos causantes). Segregación: Que aos efectos do presente convenio resulta preciso efectuar a seguinte segregación: Franxa de terreo de doce metros con sesenta e catro decímetros cadrados (12,64 m 2 ) destinada a viario local (beirarrúa peonil), en rúa Aguillón, 9, que linda: ao norte, con rúa Aguillón, ao sur, con resto de finca matriz (parcela catastral 6220605NJ4062S0001KZ), ao leste, con porción segregada da parcela catastral 6220606NJ4062S0001RZ (rúa Aguillón 7) destinada a viario público local e ao oeste, con rúa Aguillón. Resulta innecesario o outorgamento de licencia de segregación, ao amparo do art.150.6. c) da lei 2/2016, do 10 de febreiro, do Solo de Galicia. Quedando o RESTO da finca matriz coa seguinte descrición: Casa, sinalada co número 14 da rúa “Entrecasas”, enclavada sobre terreo procedente da finca denominada “Entre Casas”, composta de planta baixa soamente que se destinará a vivenda. Ocupa a superficie cuberta de sesenta e nove metros sesenta decímetros cadrados, e a rodea polo Norte, Sur e Oeste, terreo destinado a horta e xardín de trescentos sesenta e un metros setenta e seis decímetros cadrados. Forma todo unha soa finca, que linda: Norte ou fronte, nunha lonxitude de oito metros corenta centímetros, con porción segregada para viario local; Leste ou esquerda entrando, co solar número tres de Don Hector Francisco Felix Ivan Perez Carasa Amarie; Sur ou costas, nunha lonxitude de catorce metros corenta centímetros, con terreo de don Thomas Edward Sule Darnes; e Oeste, ou dereita co solar número cinco de don Mircea Alexandru Marghad Ponlla. Se adxunta ficha gráfica da superficie obxecto de cesión, como anexo a este convenio. En virtude do exposto e como conclusión do proceso de negociación e colaboración na procura de solucións axustadas, as partes consideran conveniente para o interese público a firma do presente convenio urbanístico para a execución de obras de urbanización en base ás seguintes estipulacións: ESTIPULACIÓNS PRIMEIRA.–OBXECTO DO CONVENIO. Tanto o artigo 167 da lei do solo de Galicia, como o artigo 398.3. b) do decreto 143/2016, do 22 de setembro, polo que se aproba o regulamento da lei 2/2016, do solo de Galicia, permiten a celebración de convenios urbanísticos para a execución do Plan e, con el, a execución do sistema viario previsto ao afectar a unha urbanización aprobada. Igualmente, o art.32 do RD 1093/1997, do 4 de xullo, polo que foi aprobado o regulamento para a inscrición no Rexistro da Propiedade de actos de natureza urbanística. O presente convenio urbanístico formalízase para a execución do vixente Plan Xeral de Ordenación Municipal (PXOM 2013) que prevé un sistema local de viario. O obxecto deste convenio é a obtención do solo necesario para a execución da obra de urbanización. De conformidade co disposto no artigo 129 da lei 2/2016, do 10 de febreiro, do solo de Galicia, o convenio urbanístico entre a Administración e os propietarios, é un dos medios de obtención legalmente previstos, ao tratarse dun solo urbano consolidado. SEGUNDA.–OBRIGACIÓNS DAS PARTES. A) OBRIGACIÓNS DA PROPIEDADE Os propietarios comprométense a ceder gratuitamente, libre de cargas e gravames, ao Concello da Coruña, a superficie de 12,64 m 2, segregada da parcela catastral 6220605NJ4062S0001KZ, a fin de posibilitar a execución da obra de urbanización do viario local. B) OBRIGACIÓNS DO CONCELLO O Concello da Coruña asume os seguintes compromisos: – Aceptar a titularidade da superficie obxecto de cesión, destinada a sistema local de viario – Urbanizar a superficie obxecto de cesión, – Repoñer os elementos existentes, facéndoos coincidir coa aliñación oficial que figura no Plan Xeral de Ordenación Municipal 2013 (aprobado definitivamente o 25.02.2013 e que entrou en vigor o 27.07.2013). – Abonar os gastos e tributos que puideran derivarse da inscrición no Rexistro da Propiedade, do documento administrativo TERCEIRA.–TOMA DE POSESIÓN. Os propietarios consenten e aceptan expresamente e poñen a disposición do Concello da Coruña a superficie de terreo citada, desde a firma deste documento, co fin de que poida executarse a obra de urbanización do citado viario local, tendo polo tanto o Concello da Coruña a dispoñibilidade dos terreos para executar a mencionada obra. CUARTA.–PROCEDEMENTO. Para a tramitación do convenio de execución do planeamento aplicarase o disposto nos artigos 400 e seguintes do regulamento da lei do solo de Galicia (RLSG). O texto inicial do convenio, subscrito o 17 de novembro de 2021, someteuse ao trámite de información pública, mediante anuncio publicado no Diario Oficial de Galicia de 27 de decembro de 2021, nun dos periódicos de maior difusión da provincia (neste caso, en “La Voz de Galicia” do 2 de decembro de 2021) e no taboleiro de anuncios da sede electrónica municipal, por un período dun mes (do 27 de novembro de 2021 ao 27 de decembro de 2021). Non houbo alegacións, polo que o texto inicial non variou. Ese mesmo texto someteuse á Xunta de Goberno Local, que o ratificou mediante acordo de 16 de febreiro de 2022. Con posterioridade a dito acordo de Xunta de Goberno Local, hai que formalizar o convenio neste documento administrativo, subscrito por ambas partes, sen prexuízo de que calquera delas poida solicitar a elevación a escritura pública. Procederase á publicación no Diario Oficial de Galicia e incluirase no rexistro de convenios urbanísticos do Concello. O Concello solicitará a súa inscrición no Rexistro da Propiedade nos termos previstos na lexislación hipotecaria. QUINTA.–XURISDICIÓN COMPETENTE. O convenio ten natureza xurídica administrativa, polo que os litixios que puideran xurdir como consecuencia da celebración, formalización, cumprimento, interpretación, execución, efectos e extinción someteranse á xurisdición contencioso-administrativa. E en proba de conformidade, as partes firman o presente convenio, no lugar e data sinalados no cabezallo. A Coruña, 12 de maio de 2022. O concelleiro delegado de Urbanismo, Vivenda, Infraestruturas e Mobilidade Francisco Dinís García Gallego